Djatkova

Djatkova () ir pilsēta Krievijā, Brjanskas apgabala ziemeļos, Djatkovas rajona administratīvais centrs. Tajā dzīvo 32,4 tūkstoši iedzīvotāju (ceturtā lielākā apgabala pilsēta). Pilsēta atrodas Bolvas upes labajā krastā, 35 km uz ziemeļiem no Brjanskas. Šeit atrodas dzelzceļa stacija starp Brjansku un Vjazmu. Līdz 2005. gadam Djatkova bija apgabala pakļautības pilsēta.

 Djatkovas kristāls 
Līdz 1790. gadam, kad tika uzbūvēta kristāla fabrika, Djatkova bija neliels ciems. 19. gadsimtā visā Krievijā un Eiropā kļuva pazīstams Djatkovas kristāls. Djatkovas kristāla rūpnīca darbojas līdz mūsdienām un ir lielākais un senākais mākslinieciskās stikla rūpniecības centrs Krievijā.Дятьковский Хрусталь  

1810. gadā Djatkovā bija uzcelta lieliska baznīca (nav saglabājusies), kurā ap 1855. gadu bija ielikta kristāla svētbilžu siena, vienīgā visā Krievijā.C.Красовский. Преображенский храм села Дятькова, Орловской губернии, Брянского уезда. — Санкт-Петербург, 1862. 1929. gadā šī baznīca tika slēgta un drīz pilnīgi iznīcināta. Daudz vēlāk, 2003. gadā, Djatkovā tika uzcelta cita baznīca, kur arī svētbilžu siena un visa interjera iekārta izgatavota no kristālstikla.

Kopš 19. gadsimta vidus Djatkova kļuva par lielāko ciemu Brjanskas apriņķā; no 1861. gada — pagasta centrs. No 1924. līdz 1938. gadam Djatkova bija pilsētciemats. No 1929. gada — rajona centrs.

Kopš 1976. gada pilsētā ir ievērojams kristāla muzejs.

 Partizānu zeme 
Otrā pasaules kara gados Djatkovas rajons kļuva par svarīgu partizānu centru. 1942. gada ziemā un pavasarī, četru mēnešu laikā Nacistiskās Vācijas karaspēka aizmugurē Djatkova un visa rajonas teritorija tika pilnībā atbrīvota no nacistu iebrucējiem un tajā tika atjaunota rajona padomju valdība.Партизанское движение на Брянщине (1941-1943)В Брянском лесу тишина. — Тула: Приокск. книжн. изд-во, 1985. — стр.21-22. 1983. gadā Djatkova tika apbalvota ar "Tēvijas kara" ordeni.

 Iedzīvotāju skaits 
  1866 1920 1926 1939 1950 1960 1970 1979 1989 1999 2002 2009 tūkst. iedz. 3,0 5,5 7,2 17,4 13,8 19,6 26,7 32,4 34,7 34,6 33,6 32,4

 Piezīmes un atsauces 

 Ārējās saites 

Kategorija:Brjanskas apgabala pilsētas